बात चार साल पुरानी है. मार्च 2014 में मुख्यमंत्री शिवराज सिंह चौहान भोपाल में अपने मंत्रिमण्डल के साथ धरने और उपवास पर बैठे थे. हालांकि धरना सिर्फ 4 घंटे का ही था. उस वक्त वो किसानों के लिए 5000 करोड़ के विशेष पैकेज की केंद्र से मांग कर रहे थे. उन्होंने प्राकृतिक आपदा से पीड़ित किसानों के प्रति केंद्र सरकार पर असंवेदनशील होने का आरोप लगाया था. उस वक्त बीजेपी ने एक-दिवसीय राज्यव्यापी 'बंद' बुलाकर प्रदेश भर में धरना और उपवास किया था.